EK HOOP net die skrywers vat ons nie weer vir ’n gat soos met Bonita nie, julle. Ek is te moeg om my heel naweek hieroor te kwel.
Ja, daar het baie ander dinge hierdie week gebeur, maar die vrou met die rooi rok is natuurlik op almal se lippe. Imagine jy moet uitvind almal om jou het net heeltyd vir jou gelieg? My kop sou seker ook uithaak en ek sou ’n veel groter gun na oorle Madel se mansion toe saamgeneem het.
Sy was ’n bietjie erg met haar aanmerking oor sy wat nou verstaan hoekom Justin se pa hom nie wou hê nie, maar ek sou hom seker vrek klap as ek van die oogdruppels uitgevind het. ’n Mens kan verstaan dat sy die moer in was. At least was hy eerlik met haar.
Sy smile met hulle in die openbaar en alles en maak small talk, maar eintlik broei daar ’n soort evil onder daai vrou se hoerrooi outfits wat net sy kan verstaan.
Lesedi ruk ’n pistool uit en brand los onder die Welman-huishoudig terwyl hulle soos watse afgewaterde royal family om die tafel sit.